สวัสดีค่ะ พอดีว่ามีเรื่องจะสอบถามค่ะ หลังจากหมดปจด.ไปแล้วประมาณ 5 วัน อยู่ดีๆก็มีเลือดไหลค่ะแต่ไม่มาก จะเป็นอะไรมั้ยคะ
สวัสดีค่ะ งาน,หากประจำเดือนหมดไปแล้ว 5 วัน แล้วได้มีเลือดไหลออกมา อาจเป็นเลือดที่เกิดจาก- เลือดออกช่วงไข่ตก เลือดที่ออกจะมีปริมาณแค่เล็กน้อย และออกเพียงแค่ 1 วัน- มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม เป็นต้น โดยเลือดที่ออกก่อนหน้านั้น อาจไม่ใช่ประจำเดือนก็ได้- มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย- มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่มักพบในวัยกลางคนขึ้นไป- ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ เป็นต้นหากเลือดมีปริมาณแค่เล็กน้อย และมาเพียง 1 วันแล้วหายไป ก็อาจเป็นเลือดออกวันไข่ตกได้ แต่หากเกิดเลือดออกผิดปกติมาเรื่อยๆ หรือเลือดมีปริมาณมาก ก็ไม่น่าใช่เลือดออกช่วงไข่ตก ซึ่งหากไม่ได้ใช้ยาฮอร์โมนอะไรอยู่ ก็ควรไปพบสูติ-นรีแพทย์เพื่อตรวจหาสาเหตุค่ะ ทั้งนี้ หากที่ผ่านมา ได้มีเพศสัมพันธ์ แนะนำควรลองตรวจหาการตั้งครรภ์ดูด้วยค่ะ